**Den øverste folkeforsamlingen** er et enkammer-parlament i Nord-Korea. Det består av til sammen 687 medlemmer, valgt for fem år av gangen. Ordfører i forsamlingen er Pak Thae-song siden 11. april 2019, mens viseordførere er Thae Hyong-chol og Kim Young-dae. Forsamlingen er på papiret den lovgivende forsamlingen i Nord-Korea og ifølge landets konstitusjonen av 1998 er den øverste folkeforsamlingen landets viktigste organ. Det møtes en eller to ganger i året til ordinære sesjoner som kan vare noen få dager. Nord-Koreas parlament er det i verden med kortest møtetid. Medlemmene har i realiteten liten makt og det meste vedtas uten debatt. Den reelle makten innehas av *Presidiet*, som er en stående komité som styrer mellom møtene i folkeforsamlingen. President i presidiet siden 2019 er Choe Ryong-hae, og han er *de facto* seremoniell statsleder i Nord-Korea.

Forsamlingens medlemmer velges i hemmelige valg blant befolkningens innbyggere over 17 år. Det er valgplikt i landet.

Valgene er ikke demokratiske etter internasjonal standard, ettersom alle kandidater stiller uten motkandidater. Kandidatene velges av Den demokratiske front for gjenforening av fedrelandet, som er en folkefront der landets tre partier og flere masseorganisasjoner er medlem, men som i realiteten styres av Koreas arbeiderparti.

De siste tilgjengelige valgopplysningene er fra 2009, da det sist ble avholdt valg til folkeforsamlingen. 

Alle de 687 medlemmene blir nominert av og valgt fra Den demokratiske front for gjenforening av fedrelandet. Den videre fordelingen på partiene i fronten er: Koreas arbeiderparti (606), Koreas sosialdemokratiske parti (50), Chondoistiske Chongupartiet (20), Chongryon (6) og 3 seter til uavhengige.

Referanser
----------

1. ↑  The Korea Herald, 4. oktober 2007[*død lenke*]
2. ↑  DPRK Constitution
3. ↑  Moon, Angela (8. mars 2009). «N.Korea vote may point to Kim successor». Reuters. Besøkt 31. desember 2011.
4. ↑  «IPU PARLINE Database: Choe Go In Min Hoe Ui». Inter-Parliamentary Union.

Eksterne lenker
---------------

* (en) Supreme People's Assembly – kategori av bilder, video eller lyd på Commons Rediger på Wikidata
* North Korean Government Arkivert 18. mai 2020 hos Wayback Machine. CIA World Factbook

| * v
* d
* r
Politiske partier i Nord-Korea |
| --- |
| Enhetsfront(hvor alle partier inngår) | Den demokratiske front for gjenforening av fedrelandet | Nord-Koreas flagg |
| Dominerende parti | Koreas arbeiderparti |
| Andre partier | Koreas sosialdemokratiske parti **·** Chondoistiske Chongupartiet |

| * v
* d
* r
Parlamenter i Asia |
| --- |
| Selvstendige stater | Afghanistan **·** Armenia **·** Aserbajdsjan **·** Bahrain **·** Bangladesh **·** Bhutan **·** Brunei **·** Burma (Myanmar) **·** Egypt **·** De forente arabiske emirater **·** Filippinene **·** Georgia **·** India **·** Indonesia **·** Irak **·** Iran **·** Israel **·** Japan **·** Jemen **·** Jordan **·** Kambodsja **·** Kasakhstan **·** Folkerepublikken Kina **·** Kirgisistan **·** Kuwait **·** Kypros **·** Laos **·** Libanon **·** Malaysia **·** Maldivene **·** Mongolia **·** Nepal **·** Nord-Korea **·** Oman **·** Pakistan **·** Qatar **·** Russland **·** Saudi-Arabia **·** Singapore **·** Sri Lanka **·** Syria **·** Sør-Korea **·** Tadsjikistan **·** Thailand **·** Turkmenistan **·** Tyrkia **·** Usbekistan **·** Vietnam **·** Øst-Timor |
| Omstridte områder | Abkhasia **·** Nagorno-Karabakh **·** Nord-Kypros **·** Den palestinske selvstyremyndigheten **·** Republikken Kina (Taiwan) **·** Sør-Ossetia |
| Avhengige områder | Akrotiri og Dhekelia **·** Christmasøya **·** Hong Kong **·** Kokosøyene **·** Macao |

Portal: Korea

|  |  |
| --- | --- |
| Oppslagsverk/autoritetsdata | Encyclopædia Britannica
 |